open-index/open-wikipedia-markdown huggingface dataset:
Спомен-куќа на НОБ (Горно Количани)

**Спомен-куќа на НОБ** — спомен-куќа во селото Горно Количани, Скопско. Таа била изградена врз темелите на старо училиште во кое за време на НОБ престојувала Дванаесеттата македонска народноослободителна ударна бригада. Спомен-куќата била откриена на 12 ноември 1978 година.

## Историска позадина

Штабот на Дванаесеттата македонска ударна бригада работел во училишната зграда, каде се создавале оперативни планови за борбените акции, се организирале и се вршеле и многу други задачи. Ова било слободна територија, каде се веело знамето со петокрака ѕвезда. Во селото на 6 октомври 1944 година, кон борците од бригадата се придружиле припадниците на Четвртиот скопски одред. Тогаш пред училиштето во село Горно Количани биле построени 870 борци на бригадата.

## Наводи

НОБ, Горно Количани
Категорија:Горно Количани
Петар Здравковски

**Петар Здравковски – Пенко** (Прилеп, 4 ноември 1912 – Бејрут, Либан, 26 јули 1967) — македонски комунист, учесник во НОВ и дипломат.
## Животопис

Петар Здравковски – Пенко е роден на 4 ноември 1912 година во Прилеп, каде завршил основно образование. Во учебната 1931/32 година завршил Учителска школа во Белград, каде се запознал со напредното работничко движење. Еден период работел како учител во селото Грнчари, Ресенско, како и во други соседни села.

Стапил во редовите на КПЈ, а по окупацијата во 1941 година, учествувал во подготовките за вооруженото востание во Прилеп. Кон крајот на 1942 година, станал член на Месниот комитет на КПЈ за Прилеп, задолжен за агитација и пропаганда. Бил затворен и по долго иследување, интерниран во Бугарија. Во пролетта 1943 година, се вратил во Македонија, а веќе во есента 1943 година бил во редовите на вооружените единици на НОВ во Дебрца, каде извршувал редица одговорни функции.

По Втората светска војна, Петар Здравковски – Пенко се наоѓал на разни раководни функции.
мини|Петар Здравковски - Пенко на предавање на акредитивите на Претседателот на Либан во 1965 година
Го владеел францускиот јазик, а се служел со англискиот, рускиот и турскиот јазик. Дипломатската кариера ја започнал како ополномоштен министер (ранг на амбасадор) во дипломатската мисија на поранешна Југославија во Хелсинки, Финска (1950-1953). Бил началник на Одделението на Сојузниот секретаријат за надворешни работи во Белград (1953-1954) и генерален конзул на поранешна Југославија во Марсеј, Франција (1954-1957). Во 1965 година е поставен за амбасадор во Бејрут, Либан каде и починал во 1967 година.

За својата општествена работа бил одликуван со повеќе национални и меѓународни одликувања и признанија. Носител е на *[[:sr:Партизанска споменица 1941.|Партизанска споменица 1941]]* - 1946, *[[Орден на братството и единството]]* - 1947, *[[Орден на заслуги за народот]] II* - 1947, *[https://sr.wikipedia.org/sr-el/%D0%9E%D1%80%D0%B4%D0%B5%D0%BD_%D0%B7%D0%B0_%D1%85%D1%80%D0%B0%D0%B1%D1%80%D0%BE%D1%81%D1%82 Орден за храброст]* - 1950, *Големиот крст на орденот на лавот на Финска* (Grand Cross of the Order of the Lion of Finland) - 1952, *[[:sr:Орден Републике|Орден на Републиката]]* (сребрен венец) - 1961, *Легија на честа на Франција* - офицер  (Légion d’honneur - officier) 7 мај 1956, *Националниот ред на кедарот на Либан* (Le grand cordon d’ordre des cèdres) - 1967.

Во Општина Бутел во Скопје едно од основните училишта го носи неговото име.

Во Прилеп една улица е именувана Пенко Здравкоски.

## Наводи

Категорија:Политичари од Прилеп
Категорија:Македонски партизани
Категорија:Македонски дипломати
Категорија:Југословенски дипломати
Категорија:Македонски учители
Категорија:Југословенски учители
Категорија:Носители на Партизанска споменица од 1941
Категорија:Родени во 1912 година
Категорија:Починати во 1967 година
Спомен-куќа на НОБ (Севастополска)

**Спомен куќа – меморијален музеј на НОБ**, се наоѓа на улица „Севастополска“ број 5, Дуќанџик, Скопје. Куќата се наоѓала на десниот брег од реката Серава, и била многу оштетена по катастрофалниот земјотрес во Скопје, а потоа била обновена. Во 1975 година, во неа била отворена музејска поставка со експонати кои сведочат за настаните од НОВ во Македонија. Градбата е заведена како културно наследство на Македонија под називот **Куќа на ул. „Севастополска“ бр. 5**. 

## Историска позадина
По започнувањето на вооруженото востание во Македонија во 1941 година, покраинското раководство на партијата преземала мерки да се обезбедат услови за работа на партиското и военото раководство. Во Скопје постоеле неколку куќи и станови во кои се чувала партиска документација, се вршеле средби и состаноци, и слично. Кон крајот на 1941 и почетокот на 1942 година, оваа куќа е одбрана како сигурна, бидејќи ги задоволувала условите за илегална работа. Семејството на Гиго Михајловски се вселило во куќата во почеток на 1942 година, и сè до јуни 1944 година, оваа куќа била место за состаноци на партизанските и воените раководители.

Во куќата и во дворот биле изградени скривници за илегалци и за партиски материјали, а техниката била сместена во визбата. И пералната била претворена во скривница, исто така, под двојното дно се криеле материјали.

## Наводи

Категорија:Дуќанџик
Категорија:Куќи во Скопје
НОБ, Севастополска
Ратевски бамбурци

мини|300п|десно|Вообичаениот изглед на подготвените маски

**Ратевски бамбурци** — манифестација во селото Ратево, Малешевија, која се одржува на 20 јануари (Свети Јован Крстител), кога жителите се маскираат и дефилираат низ селото со маски направени од животински кожи.

Бамбурците се симбол на селото, за чиј настан се верува дека постои од првите жители на селото Ратево.

## Потекло на поимот

Селаните за името „бамбурци“ сметаат дека најверојатно е некоја варијанта на името „бабари“, додека постарите жители велат дека првиот термин за маскираните поворки бил „русалије“.

## Подготовка

Подготовката на маските се правела во посебно одредени простории и посебни дружини, најчесто во периодот на некрстени денови, односно од Божиќ до Водици.

Учесниците најчество подготвуваат костуми од животински кожи, овчи или козји. Покрај шиењето на кожите, се собираат и рогови, ѕвонци и клопотарци. Кожите се обработуваат со сол, а подоцна се оставаат да се исушат. Подготовката на кожите трае околу две недели, а дел од нив се тешки и до 70 килограми.

## Одржување

Бамбурците имаат пагански елементи, но се одржуваат на празникот Свети Јован Крстител (20 јануари) секоја година. Поворките излегуваат маскирани на мегданот и по одреден ред ги извршуваат обредните елементи.

Покрај локалниот карактер, манифестација вклучува и дефиле на групни маски од други градови во Македонија, а во последните години е посетен и од групи од соседните држави.

## Наводи

Категорија:Ратево
Црква „Вознесение Христово“ - Црешнево

**Вознесение Христово** (нарекувана и како **Свети Спас**) — главна селска црква, во поречкото село Црешнево.

Црквата е сместена на самото сретсело.

## Историја

Црквата била подигната во 1898 година.

## Галерија


Податотека:Влезна врата на црквата „Вознесение Христово“ - Црешнево.jpg|Влезна врата на црквата
Податотека:Камбанарија на црквата „Вознесение Христово“ - Црешнево.jpg|Камбанаријата на црквата
Податотека:Црква „Св. Спас“ во село Црешнево.jpg|Поглед на црквата


## Поврзано
* Црешнево
* Дебарско-кичевска епархија
* Бродско архијерејско намесништво
* Манастиречка парохија

## Наводи

## Надворешни врски

Категорија:Црешнево (Порече)
Црешнево
ИЛИ врата

**ИЛИ врата**, **ИЛИ коло** или **ИЛИ капија** () – дигитална логичка врата која извршува логичка дисјункција, нејзиниот излез ја следи таблицата на вистинитоста прикажана на  десната страна. Логичка единица „1“ се добива ако кој било од влезовите е во состојба на логичка „1“.

Едноставен пример на логичката функција ИЛИ се 2 прекинувачи паралелно споени со батерија и светилка во струјно коло. Ако кој било од двата прекинувачи е вклучен (логичка „1“), струјата може да тече низ светилката.

## Математичко-логичко разгледување
Видете ја статијата Логичка дисјункција.

## Симболи
Постојат 3 симбола за ИЛИ коло, обичен („воен“, „американски“), европски или правоаголен (ИЕЦ) и ДИН симбол.

## Изведби

### Алтернативи
Доколку на располагање нема ИЛИ коло, истото може да се изведе од НИ или НИЛИ кола, бидејќи НИ и НИЛИ колата се сметаат за „универзални кола“, што значи дека истите може да се користат за да се изведат сите други.

## Хардверски опис и распоред на пиновите
мини|150px|десно|Дијаграм кој ја прикажува поставеноста на четири ИЛИ врати во стандардно CMOS интегрирано коло 4071
ИЛИ колата се основни логички кола и како такви постојат во ТТЛ и CMOS изведба како интегрални кола. Интегралното коло 4071 од CMOS серијата 4000 составено е од четири независни ИЛИ врати со по два влеза.

мини|лево|170п| ИЛИ врати во интегралното коло 4072

Исто така постојат интегрални кола со ИЛИ врати со 3 и 4 влеза.

* 4075: Трикратна ИЛИ врата со по 3 влеза
* 4072: Двократна ИЛИ врата со по 4 влеза 

## Поврзано
* И врата
* НИ врата
* НИЛИ врата
* ЕКСИЛИ врата
* ЕКСНИЛИ врата
* НЕ врата
* Логичко коло

## Наводи

## Надворешни врски

* Распоред на пинови за разни дигитални кола со логички врати

Категорија:Електроника
Категорија:Дигитална електроника
Категорија:Логички кола
Црква „Св. Никола“ - Црешнево

**Свети Никола** — гробјанска црква, во поречкото село Црешнево.

Црквата е сместена на излезот од селото. Околу нејзе се наоѓаат и самите селски гробишта.

## Историја

Камен-темелникот на црквата бил поставен во 2000 година од страна на митрополитот г. Тимотеј.

## Галерија


Податотека:Црква „Св. Никола“ - Црешнево.jpg|Влезна врата на црквата
Податотека:Црква „Св. Никола“ во село Црешнево.jpg|Помошен објект на црквата


## Поврзано
* Црешнево
* Дебарско-кичевска епархија
* Бродско архијерејско намесништво
* Манастиречка парохија

## Наводи

## Надворешни врски

Категорија:Црешнево (Порече)
Црешнево
Обозна

**Обозна** — средновисока планина во источна Македонија, со највисок врв Јастребник (1.278 м).

Се протега во правец север–југ во должина 9,5&nbsp;км. Се наоѓа помеѓу Кочанската Котлина на запад и Разловечката Клисура на исток, низ која тече реката Брегалница, одделувајќи ја од Бејаз Тепе (1.314&nbsp;м). Од југ со Калуѓерска Река и превојот Обозна (933&nbsp;м) е одвоена од Плачковица, а со превојот Мерилов Рид на север е одвоена од планината Голак.

## Настанок
Планината на станала со тектонски кон крајот на плиоценот и во почетокот на плеистоценот. 

## Геолошки состав
По состав, Обозна е сочинета од гнајсеви, кристалести шкрилци и гранити.

## Растителност
На планината нема многу зеленило. Освен ниските растенија, наместа има шумски предели и мали пасишта.

## Поврзано
* Голак
* Беровско-делчевска Котлина

## Наводи

Категорија:Планини во Македонија
Категорија:Општина Виница
Категорија:Општина Делчево
Алантоин

**Алантоинот** е хемиско соединение со формула C4H6N4O3. Исто така се нарекува 5-уреидохидантоин или глиоксилдиуреид. Претставува диуреид на глиоксилната киселина. Алантоинот е важен метаболен интермедиер кај повеќето организми вклучувајќи ги животните, растенијата и бактериите. Се добива од уричната киселина, која е деградациски производ на пуринските нуклеобази, кој се добива со помош на ензимот урат оксидаза (или уриказа).

## Наводи

Категорија:Органски соединенија
Категорија:Козметички хемикалии
Категорија:Ексципиенси
Котлина

[мини|десно|300п|Поглед на [Струмичко Поле|Струмичкото Поле, дел од поголемата Струмичко-радовишка Котлина.]]
**Котлина** — вдлабнатина во Земјината кора во облик на рамнина опкружена со планини, често со отворени делови низ кои минува река.

## Поделба на котлините
По настанокот, котлините можат да бидат тектонски (спуштање на Земјината кора), леднички (спустови меѓу моренски ридови), вулкански (калдери, кратери), ероизвни, карстни, вечнозамрзнати (термокарстни), ветрообразувани, налегнати (суфозиони) и од мешано потекло.

Котлините во дното на океанот се нарекуваат океански котлини и можат да бидат рабни или длабокоморски.

*Тектонските котлини* настануваат со спуштање на земјиштето во релјефот на Земјината површина. Спуштањето може да биде предизвикано од радијални тектонски движења, при што котлините тогаш претставуваат ровови, или со тангенцијални движења, при кои настанатите котлини се синклинали. Сите тие често имаат зарамнето дно, како производ на таложење на материјал. 

*Ерозивните котлини* настануваат со речна ерозија, на местата каде речните долини прават странично разјадување на теренот. Ова поточно се тековноразјадувачки (флувијално-денудациони) проширувања на долината. Најпознат пример за ваква котлина е Мариовската.

## Котлини во Македонија
[мини|десно|250п|Поглед на [Полошка Котлина|Полошката Котлина од планината Сува Гора.]]
Македонија има 24 *котлински целини* со поголем број полиња, предели и краеви кои често се сметаат за одделни котлини (на пр. Охридската или Делчевската). Со оглед на староста и начинот на образување, во земјата постојат типични котлини (простори ограничени со водоразделни линии, кои ги сечат речните текови на најпогодни места на клисурите и сатеските); речни ерозивни проширувања, тектонски ровови и полиња. Обично се наоѓаат крај речните долини. За најголема котлина во Македонија се смета Пелагонија (), иако обично се смета за сложенка од повеќе делови.

Ова се котлинските целини во Македонија, дадени со површините што ги зафаќаат:

## Поврзано
* Слив
* Кањон
* Клисура
* Океанска котлина

## Наводи


Категорија:Земјишни облици
Категорија:Хидрологија
Велешка Котлина

**Велешка Котлина** — мала котлина во Повардарието, како склоп од сливните подрачја во речните ерозивни проширувања на Бабуна и Тополка и непосредното проширување по реката Вардар меѓу Таорската и Велешката Клисура. 

Ограничена е со водоразделната линија, која води по планините: Клепа, Бабуна, Јакупица и Голешница од западната и разграноците од Градиштанска Планина и ридовите кон Овче Поле од источната страна на Вардар. 

Клисурата зафаќа површина од . Поголемиот дел од просторот е ридесто и планинско земјиште со околу  рамничарски простор, претежно висок од 100 до 200&nbsp;м.

## Историско-географски области

* Азот
* Клепа (област ограничена со областа Азот и р. Бабуна на запад, р. Вардар на север, р. Црна на исток и областите Раец и Горните села на југ)
* Гроот (останатите велешки села кои се наоѓаат западно од Вардар, поточно тие во општините Чашка и Велес)
* Ќучук-кол (останатите велешки села кои се наоѓаат источно од Вардар, кои исто така граничат со Слан-дол и Овче Поле на исток, и со скопскиот крај на север)

## Населени места на велешките области

### Азот

* Бистрица, Богомила, Габровник, Капиново, Мартолци, Мокрени, Нежилово, Оморани, Ораов Дол, Ореше, Папрадиште, Плевење, Поменово, Согле, Стари Град, Теово и Црешнево

### Клепа

* Ораовец, Црквино, Војница, Долно Врановци, Извор, Крајници, Припор, Владиловци, Поменово, Степанци, Смиловци, Јасеново, Крнино, Мрзен Ораовец, Дебриште, Камен Дол, Сирково, Крушевица, **[[Росоман]]**, **[[Градско]]**, Горно Чичево, Долно Чичево, Подлес, Двориште, Водоврати, Виничани, Свеќани, Скачинци, Грнчиште и Згрополци

### Гроот

* Ново Село (општина Чашка), Крива Круша, Бусилци, Витанци, **[[Чашка]]**, Отишино, Раковец, Еловец, Голозинци, Мелница, Бањица, Лисиче, Горно Врановци, Горно Јаболчиште, Долно Јаболчиште, Дреново, 'Рлевци, С'лп, Карабуниште, Белештевица, Бузалково, Еленоводица, Раштани, Сливник, Клуковец, Горно Оризари и Долно Оризари

### Ќучук-кол

* Иванковци, Лугунци, Рудник, Ветерско, Влахчени, Сопот, Дуган, Новачани, Чука, Сојаклари, Мамутчево, Кумарино, Отовица, Башино Село, Чалошево, Ново Село (општина Велес), Горно Каласлари и Долно Каласлари

## Поврзано

* Општина Велес
* Општина Градско
* Општина Росоман
* Општина Чашка

* Велешка Клисура

## Наводи

Категорија:Котлини во Македонија
Категорија:Општина Велес
Категорија:Вардарски Регион
Вител (филм)

**„Вител“** — македонски телевизиски филм од 1972 година. Го режирал Александар Ѓорѓевиќ, а сценариото го напишал Коле Чашуле.

## Улоги

## Наводи

## Надворешни врски
* 

Категорија:Македонски филмови од 1970-тите
Категорија:Телевизиски филмови
Категорија:Филмови на Александар Ѓорѓевиќ
Категорија:Филмови со Вукан Диневски
Категорија:Филмови со Владимир Светиев
Категорија:Филмови со Славко Нинов
Категорија:Филмови со Драги Костовски
Категорија:Филмови со Анче Џамбазова
Категорија:Филмови од 1972 година
Категорија:Појавено во 1972 година во Македонија
Категорија:Појавено во 1972 година во Југославија
Демирхисарска Котлина

**Демирхисарска Котлина** — котлина во областа Железник, во горното сливно подрачје на Црна Река, од изворишните делови до селото Бучин (влезот на Црна во Пелагонија). Ограничена е со водоразделните линии по Бушева Планина, Баба Сач, Илинска, Плакенска и Бигла со нивните разграноци. Повисоките предели на котлината изобилува со засеци, кои ја делат на неколку посебни целини. Зафаќа вкупна површина од  од кои на рамничарскиот дел отпаѓаат  и лежат на надморска височина од 600 до 700&nbsp;м.

Во котлината се издвојуваат следниве целини:

* Церско Поле — карстното поле, вклуч. Краста или Горни Железник
* Долни Железник

## Поврзано
* Железник
* Демирхисарско

## Наводи

Категорија:Котлини во Македонија
Категорија:Општина Демир Хисар
Категорија:Вардарски Регион
Древеник (планина)

**Древеник** или **Древеничка Планина** — средновисока планина во областа Железник (Демирхисарско) во југозападна Македонија. Сместена е јужно од Бушева Планина и е одвоена од неа со долината на Црна Река. На запад, со реката Обедничица е одвоена од Плакенска Планина, а на југ со реката Шемница е одвоена од Облаковска Планина. Највисок врв е Кале (1.494&nbsp;м) кој се издига недалеку од истоименото село Древеник, и на кој е сместено археолошко наоѓалиште — населба од доцната антика.

Се протега во правец северозапад-југоисток во должина од 15&nbsp;км; широчината и е 5-10&nbsp;км, а површината зазема . Административно, планината се протега низ Пелагонискиот Регион, и тоа во општините Демир Хисар, Битола, Могила
и Крушево.

## Геологија
По геолошкиот состав, Древеник е сочинет од кристалести шкрилци и гранитоидни карпи. Во средишниот дел, со јасна раседна структура по долината на Чагорска Река, планината е поделена на северен повисок и јужен понизок дел. Во северниот дел се и највисоките врвови, и тоа највисокиот Кале (1.494&nbsp;м), Стара Бука (1.451&nbsp;м) и други. Во геоморфолошки поглед, Древеник има многу засеци со поврзани долини, а поради геолошкиот состав е застапена силна ерозија и соголување во поново геолошко време.

## Растителност
Својствена растителност на планината е исклучително ретката и загрозена шумска заедница на ситнолисната липа и буката (ass. *Tilio cordatae-Fagetum*).

## Поврзано
* Кале (Древеник)
* Бушева Планина
* Демирхисарска Котлина

## Наводи

Категорија:Планини во Македонија
Категорија:Пелагониски Регион
Винковци

**Винковци** (хрватски: *Vinkovci*) — град во Хрватска. Градот е дел од историско-географската област Славонија, а административно е дел од Вуковарско-сремската жупанија. Според пописот од 2011 година, градот имал население од 35,312, и со тоа Винковци е најголем град во жупанијата. Во околината на градот има поголем број села, па така Винковци е еден вид транспортен и трговски центар на регионот. Винковци е познат по тоа што е локација на главниот настан на романот Убиство во Ориент-експрес од Агата Кристи.

## Географија
Виковци се наоѓа во источниот дел на Славонија, на 19 км југозападно од Вуковар, 24 км од Жупања и 43 км јужно од Осиек. Градот се наоѓа во рамница на реката Босут на надморска висина од околу 90 м.

## Демографија
Според пописот од 2011 година, градот имал 35.312 жители, а етничкиот состав бил:
* Хрвати, 92.35%
* Срби, 4.87%
* Унгарци, 0.46%
* друго, 2.32%

## Збратимени градови

Винковци е збратимен со следниве градови:

## Наводи

*

## Надворешни врски

* Службено мрежно место (хрватски)

Категорија:Градови во Хрватска
Категорија:Вуковарско-сремска жупанија
Категорија:Срем
Ѓаково

**Ѓаково** (хрватски: Đakovo) — град во Хрватска. Градот се наоѓа во историско-географската област Славонија, а административно е дел од Осиечко-барањската жупанија. Според пописот од 2011 година, градот имал население од 19.491 жител.

## Географија
Ѓаково се наоѓа на 37 км југозападно од Осиек и на 34 км југоисточно од Нашице. Просечната надморска висина на градот е 111 метри. Градот се наоѓа во близина на главниот автопат.

## Население
Општина Ѓаково имала население од 27.745 жители според пописот од 2011 година, и ги опфаќа следниве населени места:
* Будровци, 1,260 ж.
* **Ѓаково**, 19.491 ж.
* Ѓурѓанци, 425 ж.
* Ивановци Горјански, 580 ж.
* Кушевац, 1,028 ж.
* Нови Перковци, 246 ж.
* Пишкоревци, ,907 ж.
* Селци Ѓаковачки, 1,796 ж.
* Широко Поле, 1,012 ж.

## Збратимени градови
Ѓаково е збратимен со:
*  Макарска, Хрватска
*  Сињ, Хрватска
*  Томиславград, Босна и Херцеговина
*  Малгерсдорф, Германија
*  Кирхентумбах, Германија

## Литература

* 

## Наводи

## Надворешни врски
* Службено мрежно место (хрватски)
* Профил за Ѓаково на мрежното место на жупанијата 

Категорија:Градови во Хрватска
Категорија:Осиечко-барањска жупанија
Нашице

**Нашице** (хрватски: *Našice*) — град во Хрватска. Градот се наоѓа на падините на планината Крндија во историско-географската област Славонија. Административно градот е дел од Осиечко-барањската жупанија. Нашице се наоѓа на 51 км југозападно од Осиек.

## Географија
Градот се наѓа на 51 км од Осиек, главниот трговски и културен центар на Славонија. Нашице лежи на падините на планината Крндија.

## Демографија
Според пописот од 2011 година, Нашице имал население од 7.888 жители, а целата општина Нашице имала население од 16,224 жители, од кои 88% се Хрвати.

## Населени места
Во општина Нашице се наоѓаат следниве населени места:
* Брезик Нашички, жители: 352
* Церемошњак, жители:108
* Црна Клада, жители: 0
* Градац Нашички, жители: 153
* Границе, жители: 109
* Јелисавец, жители: 1,265
* Лаѓанска, жители: 302
* Лила, жители: 195
* Лонџица, жители: 190
* Маклошевац, жители: 130
* Марковац Нашички, жители: 1,586
* Мартин, жители: 1,077
* **Нашице**, жители: 7,888
* Полубаше, жители: 17
* Рибњак, жители: 51
* Розмаеровац, жители: 25
* Велимировац, жители: 1,129
* Вукоевци, жители: 914
* Зољан, жители: 733

## Наводи

## Надворешни врски

* Службено мрежно место 

Категорија:Градови во Хрватска
Категорија:Осиечко-барањска жупанија
Илок

**Илок** (хрватски: *Ilok*)  —најисточен град и општина во Хрватска. Илок се наоѓа во историско-географската област Срем, во близина на реката Дунав. Административно, Илок е дел од Вуковарско-сремската жупанија. Според пописот од 2011 година, Илок имал население од 5,072 жители, а целата општина само 6,767. Во градот се наоѓа познатиот Илочки замок. Името потекнува од унагрскиот јазик (*Újlak*) и значи „ново живеалиште“.

## Демографија

Според пописот од 2011 година, општината имала население од 6,767 жители.

**Белешка**: *Административно и статистички гратчето се одвоило од Вуковар во 2001*

## Галерија



File:Ilok Town hall.JPG
File:Ilok s brijega 221208.jpg
File:Ilok-2.JPG
File:Ilok.JPG
File:Ilok Principovac.jpg
File:Ilok-Festung-Apr09.JPG
File:Lucka uprava Ilok 221208.jpg
File:Danube Ilok2-2009.JPG
File:Ilok spomenici 1 221208.jpg
File:Ilok-Apr09.JPG



## Наводи

## Надворешни врски

* Службено мрежно место (хрватски)

Категорија:Градови во Хрватска
Категорија:Вуковарско-сремска жупанија
Категорија:Населени места на Дунав
Категорија:Српско-хрватски гранични премини
Категорија:Срем
Црква „Св. Димитриј“ - Богдево

**Свети Димитриј** — главна селска црква во горнореканското село Богдево. Црквата е сместена во крајниот северозападен од селото, на неколку стотина метри од неколкуте преостанати куќи.

## Архитектура
Градбата на црквата е со четириаголна основа и е поделена во два дела. Предниот дел е помал, со понизок кров и е сместен на самиот влез од црквата. Неговите ѕидови се варосани и е покриен со ќерамиди. Вториот и главен дел е значително поголем и во него всушност е сместена внатрешноста на црквата. Тој е изграден од камен и е покриен со лимен кров. На источната страна, црквата завршува со петаголна апсида. Камбанаријата се издига над почетокот на главниот дел. Таа е со осумаголна основа, при што јужната, северната, западната и источната страна се со поголема основа и на секоја од нив има по еден прозорец во облик на издолжен правоаголник. Дворот на црквата е ограден со камена ограда.

## Поврзано
* Богдево
* Полошка епархија
* Гостиварско архијерејско намесништво
* Мавровска парохија

## Наводи

## Надворешни врски

Категорија:Богдево
Богдево
Бели Манастир

**Бели Манастир**  или **Бел Манастир** (хрватски: *Beli Manastir*) — град во источна Хрватска. Бел Манастир е дел од историско-географската област Барања, дел од Подунавје. Административно, градот е дел од Осиечко-барањската жупанија.

## Географија
Град Бел Манастир е составен од 4 населени места:
* Бел Манастир, жители: 8,049
* Брањин Врх, жители: 993
* Шеќерана, жители: 540
* Шумарина, жители: 486

## Население
### 1910
Според пописот од 1920 годинам градот имал население од  2,447 жители::
* Германци – 1,496 (61.1%)
* Срби – 478 (19.5%)
* Унгарци – 443 (18.1%)
* Хрвати – 6 (0.24%)
* друго– 24 (0.98%)

### 1929
Според пописот од 1929 година, градот имал: 
*Унгарци – 33.8%
*Германци – 32.6%
*Хрвати – 18.8%
*Срби – 12%

### 1981
Според пописот од 1981 година, градот имал:

* Хрвати – 19,136 (35.83%)
* Срби – 12,857 (24.07%)
* Унгарци – 9,920 (18.57%)
* Југословени – 8,850 (16.57%)
* Словенци – 353 (0.66%)
* Црногорци – 276 (0.52%)
* Роми – 262 (0.49%)
* Муслимани – 82 (0.15%)
* Албанци – 56 (0.11%)
* Македонци – 45 (0.08%)

### 2001
Според пописот од 2001 година, градот имал население од 8,671, а општината 10,986. Етничкиот состав бил:
*Хрвати = 6,085 (55.39%)
*Срби = 2,920 (26.58%)
*Унгарци = 933 (8.49%)
*Роми = 153 (1.39%)
*Германци = 122 (1.11%)

;Етнички состав во населба

;Етнички состав во град

## Познати личности
* Александра Пријовиќ, српска пејачка
* Милан Кашанин, српски историчар на уметност, уметнички критичар, писател, историчар на литература и културен работник
* Душко Костиќ, ромски активист и културен работник во Хрватска

## Наводи

## Литература
* Book: "Narodnosni i vjerski sastav stanovništva Hrvatske, 1880–1991: po naseljima, autor: Jakov Gelo, izdavač: Državni zavod za statistiku Republike Hrvatske, 1998., , ;

## Надворешни врски

*Театар во Бели Манастир


Категорија:Градови во Хрватска
Категорија:Општини во Хрватска
Категорија:Осиечко-барањска жупанија
Категорија:Барања
Валпово

**Валпово** (хрватски: *Valpovo*) — град во историско-географската област Славонија во Хрватска. Административно, Валпово е дел од Осиечко-барањската жупанија. Градот се наоѓа на 25 км северозападно од Осиек и има население од 7.406 жители според пописот од 2011 година.

## Население
Општина Валпово има население од 11,563  жители. Во склоп на општината се наоѓаат следниве населени места:
* Харкановци, жители: 506
* Ивановци, жители: 460
* Ладимиревци, жители: 1,587
* Марјанчаци, жители: 308
* Нард, жители: 516
* Шаг, жители: 429
* Валпово, жители: 7,406
* Зелчин, жители: 351

## Наводи

## Надворешни врски

*Службено мрежно место (хрватски)

Категорија:Градови во Хрватска
Категорија:Осиечко-барањска жупанија
Долен Михољац

**Долен Михољац** (хрватски: *Donji Miholjac*) — град во Хрватска. Градот се наоѓа во историско-географската област Славонија, а административно е дел од Осиечко-барањската жупанија. Градот се наоѓа на реката Драва во близина на границата со Унгарија.

## Население
Градот, според пописот од 2011 година, имал население од 9.491 жител, од кои 95% биле Хрвати.

## Населени места
Во Општина Долен Михољац се наоѓаат следниве населени места:
* **Долен Михољац**, жители: 6,240
* Голинци, жители: 431
* Михољачки Пореч, жители: 183
* Подгајци Подравски, жители: 651
* Радиковци, жители: 292
* Ракитовица, жители: 868
* Свети Ѓураѓ, жители:  826

## Наводи

## Надворешни врски

*Службено мрежно место (хрватски)
*Мрежно место за Долен Михољац (хрватски)

Категорија:Осиечко-барањска жупанија
Категорија:Градови во Хрватска
Категорија:Унгарско-хрватски гранични премини
Белишќе

**Белишќе** (хрватски: *Belišće*) — град во Хрватска. Белишќе се наоѓа во историско-географската област Славонија, а административно е дел од Осиечко-барањската жупанија. Според пописот од 2011 година, градот имал население од 6.518 жители, а самата општина 10.825 жители. Градот се наоѓа на надморска височина од 93 метри. Во близина на градот се наоѓа реката Драва.

## Население
Според пописот од 2011 година, населението поделено според населени места во општината е:
* **Белишќе**, жители: 6,518
* Бистринци, жители: 1,598
* Боцањевци, жители: 457
* Гат, жители: 705
* Горица Валеповачка, жители: 165
* Китишанци, жители: 150
* Тиборјанци, жители: 291
* Велишковци, жители: 685
* Виноградци, жители: 256

## Наводи

## Надворешни врски
*Службени мрежно место (хрватски)

Категорија:Осиечко-барањска жупанија
Категорија:Градови во Хрватска
Пожега

**Пожега** може да се однесува на:

* Пожега, град во Хрватска.
* Пожега, округ во Кралството Хрватска и Славонија (12 век до 1920)
* Пожега, град во Србија.
* Пожега, село во Србија.
* Пожешка епархија, српска епархија.
Црква „Св. Ѓорѓи“ - Доленци

**Свети Ѓорѓи** (позната и како **Свети Ѓорѓија**) — главна селска црква во битолското село Доленци.

## Местоположба

Црквата е сместена од десната страна на патот кон селото Гопеш.

## Историја

Црквата постоела во месноста Старо Село, каде некогаш се наоѓало селото Доленци. Ова село пропаднало и црквата во 1957 година, како што забележал Јован Трифуноски била во рушевини. Црквата била долга 8, а широка 5 метри. Била изградена од камен лепен со кал. Само јужниот ѕид останал во височина од 3 метри, каде бил зачуван и прозорец. Според други извори, црквата е од  век и била обновена најпрвин во 1926 година и потоа реновирана во 1960-тите години.

Црквата била обновена во 1996 година.

## Галерија


Податотека:Велоекспедиција Ѓават-Кол 34.jpg|Задниот дел на црквата
Податотека:Велоекспедиција Ѓават-Кол 35.jpg|Поглед на црквата
Податотека:Велоекспедиција Ѓават-Кол 37.jpg|Натпис за обнова на црквата над нејзиниот влез


## Поврзано
* Доленци
* Преспанско-пелагониска епархија
* Ресенско архијерејско намесништво
* Прва ресенска парохија

## Наводи

## Надворешни врски

Категорија:Доленци (Битолско)
Доленци
Една дилема

**„Една дилема“** (француски: *Un dilemme*) — расказ од францускиот писател Жорис-Карл Уисманс од 1887 година.

## Содржина
Расказот се состои од шест дела. Во домот на господинот Ламбоа, во малото место Бошан, домаќинот има состанок со нотарот Ле Понсар, со цел да направат план како да го присвојат наследството на покојниот син на господинот Ламбоа, Жил кој умрел од тифус во Париз. Проблемот се состои во тоа што Жил живеел со една жена која останала бремена и која, по смртта на Жил, му пратила писмо на господинот Ламбоа барајќи му пари. Ламбоа и Ле Понсар се единствените наследници на покојниот Жил и сакаат да го поделат неговото наследство. Поради тоа, нотарот Ле Понсар треба да замине во Париз за да ја убеди жената на Жил да не бара дел од наследството. Инаку, нотарот Ле Понсар е најпочитуваниот жител на Бошан, кој по завршувањето на студиите во Париз се повлекол во родното место, каде се оженил со богата и грда жена, а ќерката ја омажил за господинот Ламбоа. Ле Понсар е познат како голем скржавец, кој не штеди пари само за две нешта: добрата храна и жените. Од друга страна, Ламбоа ковал големи планови за својот син, а по неговата смрт, самиот тој има амбиции да стане окружен пратеник.
Во Париз, Ле Понсар ја посетува жената на Жил, Софија Муво и таму дознава дека Жил не оставил никаков тестамент, со што на Софија не ѝ оставил правна основа да добие дел од неговото наследство. Потоа, во груб разговор со неа, Ле Понсар ѝ поставува на Софија услов да се изјасни длаи ја прифаќа улогата на поранешна слугинка на Жил или улогата на љубовница. Притоа, во првиот случај, таа би добила мал износ пари, додека во вториот случај би останала со празни раце. Очајната Софија бара помош од нејзината познаничка, продавачката на хартија г-ѓа Шампањ, која утредента ја придружува во настојувањето да го одоброволат нотарот Ле Понсар. Меѓутоа, тој се однесува сосема студено кон молбите на двете жени, ососбено поради тоа што претходната вечер потрошил многу пари на една жена. Така, Ле Понсар ја зема целата покуќнина од станот на покојниот Жил и безмислосно ја исфрла Софија од станот, давајќи ѝ само мал износ пари, а потоа, тој се враќа во Бошан. По една недела, господинот Ламбоа му покажува писмо од г-ѓа Шампањ во кое таа го известува дека Софија имала спонтан абортус при што таа умрела. Ле Понсар студено го фрла писмото во огнот.

## Наводи

Категорија:Дела на Жорис-Карл Уисманс
Категорија:Книги од 1887 година
Категорија:Француски раскази
Раец (река)

**Раец** — река меѓу планините Бабуна и Дрен во средно-јужниот дел на Македонија. Реката е лева притока на Црна Река. По оваа река наречена историско-географскаста област Раец.

## Течение
Реката извира на североисточните падини на планината Дрен, на надморска височина од 1.550 м. Настанува од две реки: **Свињарница** (под ова име е позната во горниот тек) и **Церешевик**. Нејзиното течение е во североисточен правец до Фаришката Клисура, а потоа свртува кон југоисток и во Црна Река се влева од нејзината лева страна кај селото Шивец на надморска височина од 154 м. Реката тече источно од превојот Плетвар, покрај патот Плетвар-Градско, во пределот на областа Раец.

## Хидрографија
Реката е долга 33 км и нејзиниот тек има релативен пад од 42,3 ‰. Нејзиното сливно подрачје зафаќа вкупна површина од .

## Галерија

Податотека:Река Раец.jpg|Реката во близина на селата Голем Радобил и Мал Радобил
Податотека:Река Раец 4.jpg|Реката во близина на селото Раец


## Поврзано
* Раец — област
* Раец — село
* Дрен — планина
* Црна Река

## Наводи

## Надворешни врски

Категорија:Географија на Кавадарци
Категорија:Географија на Прилеп
Категорија:Раец
Категорија:Реки во Македонија
Гевгелиско-валандовска Котлина

мини|десно|300п|Поглед кон Валандовското Поле
**Гевгелиско-валандовска Котлина** — котлина во областа Бојмија, Јужна Македонија и преку границата со денешна Грција. Ограничена е со водоразделните линии по планините Кожуф, Марјанска, Плауш, Беласица, Боска и Карабалија. Се простира по течението на Вардар од селото Удово на север до Циганската Клисура на југ, која се наоѓа во Кукушкиот Округ, Егејска Македонија. Котлината зафаќа вкупна површина од , а се протега на надморска височина од 46 до 2.100&nbsp;м. Ова е едно од најтоплите места во Р Македонија; се одликува со изменетосредоземноморска клима со средногодишна темепратура од  и годишни врнежи од 694,6&nbsp;мм.
 
## Поделба
* Валандовско Поле — на надморска височина од 50 до 200&nbsp;м и зафаќа 
* Гевгелиско Поле — на надморска височина од 46-200&nbsp;м и зафаќа 

## Плавини
Поради големата висинска меѓу дното на котлината и највисоките делови на Кожуф, реките носат големи количини материјал, кој го таложат во облик на плавини. Особено се истакнуваат геолошки поновите плавини на реките Конска, Кованска и Серменинска, на кои се расположени населени места.

## Ридови
Котлината има повеќе ридови високи од 30 до 50&nbsp;м. Позабележителни се:

* Вардарски Рид кај железничката станица
* Мрзенечко Брдо кај с. Мрзенци
* Рудина Чука кај с. Стојаково
* Голо Брдо кај некогашното с. Побрегово
* Литивка кај с. Богородица

## Поврзано
* Бојмија
* Циганска Клисура

## Наводи

Категорија:Котлини во Македонија
Категорија:Географија на Гевгелија
Категорија:Географија на Валандово
Категорија:Општина Гевгелија
Категорија:Општина Валандово
Категорија:Општина Богданци
Пакрац

**Пакрац**  (хрватски: *Pakrac*) — град во Хрватска.  Пакрац се наоѓа во историско-географската област Славонија, а административно е дел од Пожешко-славонската жупанија. Според пописот од 2011 година, општината Пакрац имала население од 8.460 жители, а само градот 4.842 жители.

## Население
Според пописот од 1991 година, општина Пакрац (денес Пакрац и Липик) имала:

Според пописот од 2011, општина Пакрац имала:

## Населени места
Во општина Пакрац се наоѓаат следниве населени места:

* Бадљевина, жители: 733
* Батињани, жители: 38
* Белајци, жители: 0
* Бранешци, жители:  48
* Брусник, жители: 19
* Бучје, жители: 17
* Цицваре, жители: 0
* Цикоте, жители: 7
* Дереца, жители:  13
* Долен Обриеж, жители: 235
* Долна Шуметлица, жители: 6
* Долни Граховљани, жители: 33
* Драговиќ, жители:  64
* Главица, жители: 12
* Горен Обриеж, жители: 81
* Горна Шуметлица, жители: 65
* Горни Граховљани, жители: 8
* Јаковци, жители: 0
* Капетаново Поле, жители: 35
* Котуриќ, жители: 11
* Крагуј, жители: 77
* Кричке, жители: 19
* Кусоње, жители: 308
* Липовац, жители: 0
* Мал Бановац, жители: 13
* Мали Будиќи, жители: 2
* Нов Мајур, жители: 104
* Омановац, жители: 147
* Ожеговци, жители: 34
* Пакрац, жители: 4,842
* Плоштине, жители: 108
* Поповци, жители: 10
* Прекопакра, жители: 1,066
* Пргомеље, жители: 1
* Рогуље, жители: 3
* Средни Граховљани, жители: 0
* Стар Мајур, жители: 24
* Шпановица, жители: 23
* Тисовац, жители: 4
* Торањ, жители: 75
* Велики Бановац, жители: 171
* Велики Будиќи, жители: 4

## Наводи

## Надворешни врски
* Службено мрежно место (хрватски)

Категорија:Градови во Хрватска
Категорија:Пожешко-славонска жупанија
Кутјево

**Кутјево** (хрватски: *Kutjevo*) — град во Хрватска. Кутјево се наоѓа во историско-географската област Славонија, а административно е дел од Пожешко-славонската жупанија. Според пописот од 2011 година градот имал население од 2.440 жители, а целата општина 6.247 жители.

## Население
Поделено по населени места, населението на општина Кутјево е:

* Бектеж, жители: 388
* Белишевац, жители: 112
* Цигленик, жители: 143
* Феровац, жители: 103
* Грабарје, жители: 490
* Градиште, жители: 152
* Хрњевац, жители: 174
* Кула, жители: 331
* **Кутјево**, жители: 2,440
* Лукач, жители: 150
* Митровац, жители: 133
* Овчаре, жители: 123
* Пореч, жители: 119
* Шумановци, жители: 139
* Томиновац, жители: 164
* Вење, жители: 98
* Ветово, жители: 988

## Наводи

## Надворешни врски
*Службено мрежно место (хрватски)

Категорија:Градови во Хрватска
Категорија:Пожешко-славонска жупанија
Оток (Славонија)

**Оток** (хрватски: *Otok*) — град во Хрватска. Градот се наоѓа во историско-географската област Славонија, а административно е дел од Вуковарско-сремската жупанија. Според пописот од 2011 година градот имал 4,694 жители.

## Население
Општина Оток имала население од 6.343 жители, од кои 4.694 жители во Оток а 1.649 во селото Комлетници. Според пописот, 99.31% од населението се изјасниле како Хрвати.

## Наводи

## Надворешни врски
*Службено мрежно место (хрватски)

Категорија:Градови во Хрватска
Категорија:Вуковарско-сремска жупанија
Категорија:Срем
Беровско-делчевска Котлина

**Беровско-делчевска Котлина** — котлинска целина во просторот на горниот тек на реката Брегалница до езерото Калиманци во Истибањската Клисура. Ограничен е со водоразделните линии по планините и разгранците на: Осогово, Влаина, Малешевските Планини, Плачковица, Обозна и Голак. 
Зафаќа вкупна површина од .

Лежи на надморска височина од 400 до 2.100&nbsp;м, но во најголем дел (над 85%) е на висина од 600 до 1.200&nbsp;м. Просторот е сочинет од две посебни морфолошки целини. Едната е Беровската Котлина или како област, позната под името Малеш, а втората Делчевската Котлина, позната под името Пијанец. Двете се разделени со возвишението на Бејаз Тепе (1.348&nbsp;м) и клисурата на Брегалница во непосредна близина. 

Рамничарскиот релјеф е незначително застапен поради трајно присуство и смена на ниски ридови. Оттаму во Малеш 90% од ридестиот релјеф е сместен од 800 до 1000&nbsp;м. Во Малеш превладува планинскиот, а во Пијанец ридестиот релјеф.

## Поврзано
* Малеш
* Пијанец

## Наводи

Категорија:Котлини во Македонија
Категорија:Источен Регион
Котлина
Категорија:Општина Делчево
Категорија:Општина Пехчево
Кривопаланечка Котлина

**Кривопаланечка Котлина** — котлинска целина во североисточна Македонија ограничена со водоразделната линија која започнувајќи од клисурестиот дел на Крива Река кај селото Кетеново се протега преку превојот Страцин по ограноците на Козјак, Герман, Билина, преку превојот Деве Баир и Осоговските Планини. Зафаќа вкупна површина од , од кои  се рамничарски, претежно на надморска висина од 400-600&nbsp;м.

## Поделба
Пониските предели се делат на Кривопаланечка и Славишка депресија. Во втората од особено значење е големото Славишко Поле со историско-географската област Славиште.

## Поврзано
* Славиште
* Кривопаланечки дијалект

## Наводи

Категорија:Котлини во Македонија
Категорија:Североисточен Регион
Категорија:Општина Ранковце
Категорија:Општина Крива Паланка
Плетерница

**Плетерница**  (хрватски: *Pleternica*) — град во Хрватска. Плетерница се наоѓа во историско-географската област Славонија, а административно е дел од Пожешко-славонската жупанија. Општина Плетерница, според пописот од 2011 година, имала население од 11.323 жители, а само во градот имало 3.418 жители.

## Местоположба
Плетерница се наоѓа на 12 км југоисточно од Пожега, во Пожешката долина. Самото гратче се наоѓа на сливот на реката Лонџа во Орљава, во подножјето на планината Пожешка Гора. Градот се наоѓа на надморска височина од околу 153 метри.

## Население
Според пописот од 2011 година, општината имала население од 11.323 жители во 38 населени места:

* Ашиковци, жители: 91
* Билице, жители: 188
* Блацко, жители: 226
* Брѓани, жители: 49
* Бресница, жители: 218
* Бродски Дреновац, жители: 686
* Бучје, жители: 318
* Бук, жители: 192
* Бзеница, жители: 96
* Ќосинац, жители: 54
* Фркљевци, жители: 345
* Градац, жители: 937
* Кадановци, жители: 213
* Калиниќ, жители: 59
* Кнежци, жители: 61
* Коморица, жители: 188
* Кузмица, жители: 454
* Лакушија, жители: 78
* Мали Билач, жители: 21
* Михаљевиќи, жители: 2
* Новоселци, жители: 195
* Плетерница, жители: 3,418
* Плетернички Михаљевци, жители: 15
* Полоје, жители: 87
* Пожешка Копривница, жители: 246
* Ратковица, жители: 224
* Ресник, жители: 307
* Сесвете, жители: 128
* Средно Село, жители: 285
* Сулковци, жители: 537
* Свилна, жители: 139
* Трапари, жители: 178
* Тулник, жители: 22
* Весела, жители: 159
* Вишковци, жители: 234
* Врчин Дол, жители: 2
* Заграѓе, жители: 492
* Зарилац, жители: 176

## Наводи

## Надворешни врски
* Службено мрежно место (хрватски)

Категорија:Пожешко-славонска жупанија
Категорија:Градови во Хрватска
Липик

**Липик** (хрватски: *Lipik*) — град во Хрватска. Градот се наоѓа во историско-географската област Славонија, а административно е дел од Пожешко-славонската жупанија.

## Население
Општина Липик, според пописот од 2011 година, има население од:

* Антуновац, жители: 363
* Белановац, жители: 12
* Брекинска, жители: 126
* Брезине, жители: 221
* Бујавица, жители: 33
* Буковчани, жители: 17
* Добровац, жители: 358
* Долен Чаглиќ, жители: 266
* Филиповац, жители: 373
* Гај, жители: 324
* Горен Чаглиќ, жители: 19
* Јагма, жители: 41
* Јапага, жители: 174
* Клиса, жители: 73
* Корита, жители: 9
* Ковачевац, жители: 29
* Кукуњевац, жители: 233
* **Липик**, жители: 2,258
* Ливаѓани, жители: 7
* Марино Село, жители: 312
* Полјана, жители: 547
* Рибњаци, жители: 34
* Скендеровци, жители: 4
* Стрижичевац, жители: 18
* Субоцка, жители: 12
* Шеовица, жители: 307

## Наводи

## Надворешни врски
* Службено мрежно место (хрватски)

Категорија:Градови во Хрватска
Категорија:Пожешко-славонска жупанија
Ораховица

**Ораховица** (хрватски: *Orahovica*) — град во Хрватска. Градот се наоѓа во западниот дел на историско-географската област Славонија, поточно во регионот Подравина.  Градот се наоѓа на падните на планината Папук, а административно е дел од Вировитичко-подравската жупанија. Како град бил именуван во 1997 година.
 
## Население

Според пописот од 2011 година, Општина Ораховица имала население од 5,304 жители, од кои:

* Биељевина Ораховачка, жители: 37
* Црквари, жители: 128
* Долци, жители:  286
* Полна Пиштана, жители: 239
* Дузлук, жители: 163
* Горна Пиштана, жители: 5
* Карловац Феричаначки, жители: 12
* Кокочак, жители: 14
* Магадиновац, жители: 11
* Нова Јошава, жители: 182
* **Ораховица**, жители: 3,954
* Стара Јошава, жители: 240
* Шумеѓе, жители: 33

Според истиот тој попис, 87% биле Хрвати.

## Наводи

## Надворешни врски

* Службено мрежно место

Категорија:Градови во Хрватска
Категорија:Населени места во Вировитичко-подравската жупанија
Слатина (Хрватска)

**Слатина** (хрватски: *Slatina*) — град во Хрватска. Слатина се наоѓа во западниот дел на историско-географската област Славонија, поточно во регионот Подравина. Административно Слатина е дел од Вировитичко-подравската жупанија. Слатина е на 29 км од Вировитица и на надморска височина од 127 м.

## Население
Населението на градот Слатина, според пописот од 2011 година, е 10,152, а целокупното население на општина Слатина е 13,609:

* Бакиќ, жители: 537
* Бистрица, жители: 165
* Долни Мељани, жители: 259
* Голениќ, жители: 22
* Горни Михољац, жители: 304
* Иванбриег, жители: 30
* Козице, жители: 511
* Лукавац, жители: 99
* Марково, жители: 131
* Мединци, жители: 200
* Нови Сенковац, жители: 301
* Радосавци, жители: 99
* Сладоевачки Луг, жители: 90
* Сладоевци, жители:  730
* **Слатина**, жители: 10,208

Според истиот попис,  85.5% биле Хрвати.

## Наводи

## Надворешни врски

* Службено мрежно место
* Туристички портал за Слатина 

Категорија:Градови во Хрватска
Категорија:Населени места во Вировитичко-подравската жупанија
Вировитица

**Вировитица** (хрватски: *Virovitica*) — град во Хрватска. Градот се наоѓа во западниот дел на историско-геогарфската област Славонија, поточно во областа Подравина. Градот се наоѓа во близина на реката Драва и границата со Унгарија. Административно градот е дел од Вировитичко-подравската жупанија. Според пописот од 2011 година, градот имал население од 14,688, а Општина Вировитица 21,291 жител.

## Население

Општина Вировитица, според пописот од 2011 година, имала население од 21,291  жители:
* Чемерница, жители: 653
* Голо Брдо, жители: 364
* Јасенаш, жители: 77
* Корија, жители: 767
* Милановац, жители: 1,711
* Подгорје, жители: 833
* Резовац, жители: 1,303
* Резовачке Крчевине, жители: 331
* Свети Ѓураѓ, жители: 564
* **Вировитица**, жители: 14,688

## Вировитица во уметноста и во популарната култура
* „Вировитица“ — песна на српскиот поп-музичар Ѓорѓе Балашевиќ од 1986 година.

## Галерија

File:Dvorac Pejačević, Virovitica - jugozapad.JPG|Пејачевиќки замок
File:Robna ku a.JPG|Трговски центар
File:Park Virovitica2.JPG|Градски парк
File:01 Pogled na crkvu.jpg|Црква во Вировитица
File:Strukovna kola.JPG|Стручно средно училиште
File:Ulica Stjepana Radi a.JPG|Улица Стјепан Радиќ
File:Novi bolni ki kompleks u Virovitici.JPG|Вировитичка болница


## Збратимени градови
Вировитица е збратимен со:

* Барч, Унгарија
* Траунројт, Германија
* Вишков, Чехија

## Наводи

## Надворешни врски

*Службено мрежно место
*Слики за Вировитица 

Категорија:Градови во Хрватска
Категорија:Населени места во Вировитичко-подравската жупанија
Категорија:Населени места основани во 13 век
Лера (појаснување)

**Лера** може да се однесува на следниве поими:

;Места
* Лера — село во Општина Битола, Македонија
* Лера — место во Буркина Фасо
* Лера — место во Романија

;Врвови
* Лера — врв на Шар Планина
Црква „Св. Никола“ - Лера

**Свети Никола** — главна селска црква во битолското село Лера, која се наоѓа во самото село.

Во дворот на црквата се наоѓаат и самите селски гробишта.

## Галерија


Податотека:Велоекспедиција Ѓават-Кол 19.jpg|Камбанарија на црквата
Податотека:Велоекспедиција Ѓават-Кол 22.jpg|Поглед на црквата, заедно со Стрежевско Езеро
Податотека:Велоекспедиција Ѓават-Кол 24.jpg|Влезот на црквата
Податотека:Велоекспедиција Ѓават-Кол 26.jpg|Поглед на црквата
Податотека:Велоекспедиција Ѓават-Кол 27.jpg|Селските гробишта
Податотека:Велоекспедиција Ѓават-Кол 29.jpg|Црквата од патот


## Поврзано
* Лера
* Преспанско-пелагониска епархија
* Ресенско архијерејско намесништво
* Прва ресенска парохија

## Наводи

## Надворешни врски

Категорија:Лера
Лера
Свет крст (Лера)

**Свет крст** — крст сместен на рид над селото Лера, во областа Ѓават-Кол. Околу крстот се наоѓа уреден простор и трпезарија, а на самата плоча стои дека е наречен „Свети Никола“, како што се нарекува главната селска црква во Лера.

Крстот бил подигнат во 2008 година од страна на дарители, мештани и иселеници.

## Галерија


Податотека:Велоекспедиција Ѓават-Кол 79.jpg|Трпезаријата во комплексот
Податотека:Велоекспедиција Ѓават-Кол 03.jpg|Поглед на крстот
Податотека:Велоекспедиција Ѓават-Кол 30.jpg|Плочата на крстот
Податотека:Lera - P1100519.JPG|Црквата „Св. Никола“ со крстот над нејзе
Податотека:Велоекспедиција Ѓават-Кол 80.jpg|Трпезаријата во комплексот


## Надворешни врски

Категорија:Лера